smcproject/ml-wiki-sentences huggingface dataset:
Youssef, Ahmad Abdel-Hamid.
From Pharaoh's Lips: Ancient Egyptian Language in the Arabic of Today .
Cairo: American University in Cairo Press, 2003
കപാസ് ദ്വീപ്
കപാസ് ദ്വീപ് Kapas Island ( മലയ് : Pulau Kapas ) മലേഷ്യയിലെ മറാങിൽ നിന്നും 6 കിലോമീറ്റർ അകലെക്കിടക്കുന്ന ദ്വീപാണ്.
ഇതിന്റെ വടക്കുഭാഗത്ത് പുലാവു ഗെമിയ കിടക്കുന്നു.
ഇതിനു കൂടിയത് 1.5 വീതിയും 2.5 km നീളവും മാത്രമേയുള്ളു.
ഇതിന്റെ പുലാവു കപാസ് (കോട്ടൺ ദ്വീപ് - മലയഭാഷ) എന്ന പേര് ഇതിന്റെ വെണ്മയേറിയ കടൽത്തീരത്തെ ഓർമിപ്പിക്കുന്നു.
ഈ ദ്വീപിൽ ട്രോപ്പിക്കൽ വനങ്ങളാണുള്ളത്.
ചുറ്റുമുള്ള കടൽ തെളിഞ്ഞിരിക്കുന്നു.
വെളുത്ത മണൽ നിറഞ്ഞ കടൽത്തീരവും പവിഴപ്പുറ്റുകളുമുണ്ട്.
ഇതിനാൽ ഈ ദ്വീപിന്റെ ചുറ്റുപാടുമുള്ള കടൽ ഡൈവിങ്ങിനും സ്നോർകിങിനും പേരുകേട്ടതാണ്.
മറാംഗിൽനിന്നും കടത്തുകപ്പലിൽ ഇവിടേയ്ക്കു സർവ്വീസുണ്ട്.
ഇവിടെയുള്ള വിശേഷപ്പെട്ട ആംഫിഡ്രോമസ് ഒച്ചിനെപ്പറ്റി ഗവേഷണം നടന്നിട്ടുണ്ട്.
ഇതും കാണൂ List of islands of Malaysia List of islands in the South China Sea അവലംബം
കനൽക്കണ്ണാടി ഇംഗ്ലീഷ് വിലാസം https://ml.wikipedia.org/wiki/Kanal_Kannaadi
ജയൻ പൊതുവാൾ സംവിധാനം ചെയ്ത് 2011 ഒക്ടോബർ 15-ന് പുറത്തിറങ്ങിയ മലയാളചലച്ചിത്രമാണ് കനൽ കണ്ണാടി .
സ്ത്രീകൾക്കെതിരെ നടക്കുന്ന അനീതികൾക്കെതിരെ പടപൊരുതിയ ഇന്ദുലക്ഷ്മി എന്ന പെൺകുട്ടിയുടെ കഥയാണ് ചിത്രം.
ഇന്ദുലക്ഷ്മി യായി കാർത്തിക അഭിനയിക്കുന്നു.
ഹരേകൃഷ്ണ പ്രൊഡക്ഷൻസിന്റെ ബാനറിൽ കെ.മധു .
കല്ലയം ചിത്രം നിർമ്മിച്ചിരിക്കുന്നു.
കാർത്തിക, ഇന്ദ്രജിത്ത് ,മധുവാര്യർ, വിജയരാഘവൻ , മധു, മന്യ, ഷെല്ലി, വക്കം ബഷീർ, രവി വള്ളത്തോൾ ,ബാബു അന്നൂർ, ഗീതാസലാം, ശാന്തകുമാരി എന്നിവർ ഈ ചിത്രത്തിൽ അഭിനയിക്കുന്നു.
സോഷ്യോളജിയിൽ റിസർച്ചു ചെയ്യാനാണ് ഇന്ദുലക്ഷ്മി തലസ്ഥാന നഗരിയിൽ എത്തിയത്.
പെരുകുന്ന ആത്മഹത്യകളായിരുന്നു വിഷയം.
തലസ്ഥാനത്തെത്തിയ അന്നു തന്നെയായിരുന്നു അനാമിക എന്ന മെഡിക്കൽ വിദ്യാർത്ഥിയുടെ ആത്മഹത്യ.
സേതുലക്ഷ്മി  അനാമികയുടെ ആത്മഹത്യയെകുറിച്ചു അന്വേഷണം തുടങ്ങി.
സ്വാതന്തൃ സമരസേനാനിയും പത്രപ്രവർത്തകനുമായ മുത്തഛൻ കാമ്പയിൽ സിദധാർത്തമേനോന്റെ (മധു) അനുഗ്രഹ ആശംസകളോടെയായിരുന്നു  സേതുലക്ഷ്മി പ്രവർത്തിച്ചത്.
മുറച്ചെറുക്കനായ അനുഭാസ്ക്കറിനു (ഇന്ദ്രജിത്ത്) സേതുലക്ഷ്മിയുടെ പ്രവർത്തങ്ങളിൽ നീരസമുണ്ടായിരുന്നെങ്കിലും ഇന്ദുലക്ഷ്മി അതൊന്നും വകവെച്ചിരുന്നില്ല.
ഇന്ദുലക്ഷ്മിയുടെ പ്രവർത്തനം കൊണ്ട് അനാമികയുടെ ആത്മഹത്യയെകുറിച്ചുള്ള ചുരുളഴിയാൻ തുടങ്ങി.
അതോടെ അനാമികയുടെ ആത്മഹത്യക്കു വഴി തെളിച്ച ശക്തികൾ ഇന്ദുലക്ഷ്മിയുടെ ശത്രുക്കളായി.
ഇന്ദുലക്ഷ്മിയെ അപകടപ്പെടുത്താൻ അവർ ശ്രമിച്ചു കൊണ്ടിരുന്നു.
തുടർന്ന് ചിത്രത്തിന്റെ കഥ പുരോഗമിക്കുന്നു.
അഭിനേതാക്കൾ Indrajith Karthika Jagathy Sreekumar Thilakan CK Sabu Hariraj Salaluddin Bheeman Raghu Geetha Salam Manya Santhakumari VP Ramachandran Vijayaraghavan Shelly അവലംബം പുറം കണ്ണികൾ കനൽക്കണ്ണാടി ഇന്റർനെറ്റ് മൂവി ഡാറ്റാബേസിൽ http://www.indiaglitz.com/channels/malayalam/preview/8294.html
കപാൻ
അർമേനിയയുടെ തെക്കുകിഴക്കായി സ്ഥിതി ചെയ്യുന്നതും കപാൻ നഗരിക സമൂഹത്തിന്റെ ഭരണകേന്ദ്രവും അതുപോലെതന്നെ സ്യൂനിക്  പ്രവിശ്യ യുടെ തലസ്ഥാനവുമായ നഗരമാണ് കപാൻ ( Armenian : Կապան ).
വോഘ്ജി നദി യുടെ താഴ്വരയിൽ, ഖുസ്തൂപ് പർവ്വതത്തിന്റെ ചരിവുകളിലാണ് ഇതു സ്ഥിതിചെയ്യുന്നത്.
2011 ലെ സെൻസസ് പ്രകാരം ഈ നഗരത്തിലെ ജനസംഖ്യ 43,190 ആയിരുന്നു.
ഇത് 2001 ലെ സെൻസസിലുണ്ടായിരുന ജനസംഖ്യയായ 45,711 നേക്കാൾ അൽപ്പം കുറവായിരുന്നു.
സ്യൂനിക് പ്രവിശ്യയിലേയും മുഴുവൻ തെക്കൻ അർമേനിയ മേഖലയിലേയും ഏറ്റവും ജനസംഖ്യയുള്ള നഗരമായി കപാൻ പരിഗണിക്കപ്പെടുന്നു.
എന്നിരുന്നാലും, 2016 ലെ ഒരു ഓദ്യോഗിക കണക്കനുസരിച്ച് നഗരത്തിലെ ജനസംഖ്യ 34,600 ആയിരുന്നുവെന്നു കണ്ടെത്തിയിരുന്നു.
സോവിയറ്റ് കാലഘട്ടത്തിൽ ഈ നഗരം ഖപാൻ ( അർമേനിയൻ : Ղափան) എന്ന പേരിൽ അറിയപ്പെട്ടിരുന്നു.
കപാൻ എന്ന പദം "പൂട്ടുക" എന്നർത്ഥം വരുന്ന അർമീനിയൻ ക്രിയയായ കപെൽ / ഗബെൽ (կապել) ൽ നിന്നും ഉരുത്തിരിഞ്ഞതാണ്, ഇത് അന്യോന്യം കൂട്ടിപ്പിണഞ്ഞുകിടക്കുന്ന പർവത ശൃംഖലകളാൽ വലയം ചെയ്യപ്പെട്ട താഴ്‍വരകൾക്കായുള്ള ഒരു പഴയ അർമേനിയൻ ഭൂമിശാസ്ത്രപരമായ വാക്കിലേക്ക് വിരൽ ചൂണ്ടുന്നു.
ചരിത്രം പുരാതന ചരിത്രവും മദ്ധ്യകാലഘട്ടവും 4-ാം നൂറ്റാണ്ടിലെ ബഘാബെർഡ് കോട്ടയുടെ നഷ്ടാവശിഷ്ടങ്ങൾ
സ്യൂനിയ രാജവംശത്തിന്റെ പരിധിക്കുള്ളിലുള്ള ഒരു ചെറിയ അധിവാസകേന്ദ്രമെന്ന നിലയിൽ അഞ്ചാം നൂറ്റാണ്ടിലാണ് ആധുനിക കാലത്തെ കപാൻ ആദ്യമായി പരാമർശിക്കപ്പെട്ടത്.
ചരിത്രപരമായി ഇത് ഗ്രേറ്റർ അർമേനിയയുടെ ഒൻപതാം  പ്രവിശ്യയായിരുന്ന സ്യൂനിക്കിലെ ബാഘ് കാന്റണിന്റെ ഭാഗമായിരുന്നു.
പത്താം നൂറ്റാണ്ടിന്റെ അവസാനത്തോടെ, സ്യൂനിക്കിലെ ഭരണാധികാരിയായിരുന്ന പ്രിൻസ് സ്മ്ബാത് II കപാൻ നഗരത്തിലേയ്ക്കു നീങ്ങുകയും സ്യൂനിക് രാജവംശം സ്ഥാപിക്കുകയും അർമേനിയിയിലെ ബഗ്രാത്തിഡ് സാമ്രാജ്യത്തിന്റെ സംരക്ഷണത്തിലുള്ള ഒരു രാജാവായി സ്വയം അവരോധിതനാകുകയും ചെയ്തു.
1103 ൽ, കപാൻ സെൽജുക് ആക്രമണകാരികളാൽ പൂർണമായും നശിപ്പിക്കപ്പെട്ടു.
1170 ൽ സ്യൂനിക് രാജ്യത്തിന്റെ പതനത്തിനു ശേഷം, യഥാക്രം 12-ഉം 15-ഉം നൂറ്റാണ്ടുകളിൽ അർമേനിയയിലെ ബാക്കി ചരിത്രപരമായ പ്രദേശങ്ങളോടൊപ്പം സ്യൂനിക്കും സെൽജുക്കുകൾ , മംഗോളിയർ , അക് ഖോയിൻലു , കാര കോയിൻലു എന്നിവരുടെ ആക്രമണങ്ങളാൽ കഷ്ടതയനുഭവിച്ചിരുന്നു.
ഇറാൻ ഭരണം
പതിനാറാം നൂറ്റാണ്ടിന്റെ ആരംഭകാലത്ത് കപാൻ സഫാവിദ് പേർഷ്യ ക്കുള്ളിലെ എരിവാൻ ബെഗ്ലാർബെഗി യുടെ ഭാഗമായിത്തീർന്നു.
പതിനെട്ടാം നൂറ്റാണ്ടിന്റെ പ്രാരംഭത്തിൽ കഫാൻ സഫാവിദ് പേർഷ്യ , ആക്രമണോത്സുകരായ ഒട്ടോമൻ തുർക്കി എന്നിവർക്കെതിരേ സ്യൂനിക്കിലെ അർമേനിക്കാരുടെ വിമോചന പ്രചരണത്തിനു നേതൃത്വം നൽകിയ അർമീനിയൻ സൈനിക നേതാവ് ഡേവിഡ് ബെക്കുമായി ബന്ധിപ്പിക്കപ്പെട്ടു.
1722-ൽ ആയിരക്കണക്കിന് പ്രാദേശിക അർമേനിയൻ രാജ്യസ്നേഹികളുടെ സഹായത്തോടെ ഡേവിഡ് ബെക്ക് തന്റെ പോരാട്ടങ്ങൾ ആരംഭിക്കുകയും സ്യൂനിക്കിനെ സ്വതന്ത്രമാക്കുകയും ചെയ്തു.
ഡേവിഡ് ബെക്കിന്റെ പോരാട്ടങ്ങളുടെ കേന്ദ്രം കപാനു വടക്കുപടിഞ്ഞാറുള്ള ബഘാബെർഡ് കോട്ടയും  കപാനു തെക്കുപടിഞ്ഞാറുള്ള ഹലിദ്സോർ കോട്ടയുമായിരുന്നു.
ഇവിടെവച്ച് 1728 ലാണ് അദ്ദേഹം മരണമടഞ്ഞത്.
1750 ൽ കപാൻ പുതുതായി രൂപീകരിക്കപ്പെട്ട കരാബാഖ് ഖാനേറ്റിന്റെ ഭാഗമായിത്തീർന്നു.
പതിനെട്ടാം നൂറ്റാണ്ടിന്റെ അവസാനത്തോടെ ഖജർ പേർഷ്യൻ ഭരണകാലത്ത് ഇതോരു പ്രധാന നാഗരിക അധിവാസകേന്ദ്രമായി മാറി.
റഷ്യൻ ഭരണം
1813 ൽ കപാൻ മേഖല ഉൾപ്പെടെയുള്ള ചരിത്രപരമായ സ്യൂനിക് പ്രദേശം 1804-13-ലെ റുസ്സോ-പേർഷ്യൻ യുദ്ധത്തിന്റേയും തുടർന്നു് റഷ്യയും ഖജർ പേർഷ്യയും തമ്മിലുണ്ടാക്കി ഒപ്പുവച്ച ഗുലിസ്ഥാൻ ഉടമ്പടിയുടേയും ഭാഗമായി ഔദ്യോഗികയമായി റഷ്യൻ സാമ്രാജ്യത്തിന്റെ ഭാഗമായിത്തീർന്നു.
1828-30-കളിൽ, ഖോയ്, സാൽമാാസ്റ്റ് തുടങ്ങിയ ഇറാനിയൻ നഗരങ്ങളിൽ നിന്നും നിരവധി അർമേനിയൻ കുടുംബങ്ങൾ ഈ മേഖലയിലേയ്ക്കു കുടിയേറിപ്പാർത്തിരുന്നു.
1868-ൽ ഇത് റഷ്യൻ സാമ്രാജ്യത്തിലെ എലിസബത്ത്പോൾ ഗവർണറേറ്റിനുള്ളിലെ സാൻഗെസുർസ്കി ഉയെസ്ഡിന്റെ ഭാഗമായി.
പല ഗ്രാമങ്ങളുടെയും ലയനത്തോടെ കപാൻ കൂടുതൽ വികസിപ്പിക്കപ്പെടുകയും പത്തൊൻപതാം നൂറ്റാണ്ടിന്റെ അവസാന പാദത്തിൽ ഈ മേഖലയിലെ ഒരു പ്രധാന നാഗരിക സമൂഹമായി വിപുലീകരിക്കപ്പെടുകയും ചെയ്തു.
ഒന്നാം ലോകമഹായുദ്ധത്തിനു ശേഷം, 1918-നും 1920-നുമിടയിലുള്ള കാലത്ത് കപാൻ അല്പായുസ്സായ അർമേനിയ സ്വതന്ത്ര റിപ്പബ്ലിക്കിന്റെ ഭാഗമായി മാറി.
അവലംബം ↑ 2011 Armenia census, Syunik Province ↑ Report of the results of the 2001 Armenian Census , National Statistical Service of the Republic of Armenia ↑ Western Armenian Dictionary Phrasebook: Armenian-English/English-Armenian (Hippocrene Dictionary and Phrasebook).
p. 86 ↑
കപടഫലങ്ങൾ Accessory fruit Accessory fruit False fruit False fruit
ചില സസ്യങ്ങളിൽ പൂഞെട്ട്, പുഷ്പാസനം തുടങ്ങിയ ഭാഗങ്ങൾ വളർന്ന് ഫലം പോലെയാവുന്നു.
ഇവയാണ് കപടഫലങ്ങൾ .
ഉദാഹരണങ്ങൾ കശുമാങ്ങ - പൂഞെട്ട് വളർന്നത്.
ആപ്പിൾ, സഫർജൽ - പുഷ്പാസനം വളർന്നത്.
കപടഫലങ്ങളുടെ പ്രാധാന്യം
കപടഫലങ്ങൾ വിത്തുവിതരണത്തെ സഹായിക്കുന്നു.
പക്ഷികൾ പോലുള്ള ജീവികൾ കപടഫലങ്ങൾ കൊണ്ടു പോയി ഫലങ്ങൾ ഭക്ഷിച്ചതിനുശേഷം വിത്ത് യഥാർത്ഥ ഫലത്തോടൊപ്പം ഉപേക്ഷിക്കുന്നു.
അങ്ങനെ വിത്തുവിതരണം നടക്കുന്നു.
കപടവൈദ്യം
ചികിത്സ എന്ന നിലയിൽ തെളിയിക്കപ്പെട്ടിട്ടില്ലാത്ത നപടപടികൾ രോഗിയുടെ മേൽ പ്രയോഗിക്കുകയും മരുന്ന് എന്ന പേരിൽ ശാസ്ത്രീയമായി തെളിയിക്കപ്പെട്ടിട്ടില്ലാത്ത രാസവസ്തുക്കൾ രോഗിയിൽ പ്രയോഗിക്കുകയും ചെയ്യുന്നതിനെയാണ് കപടചികിത്സ എന്നു പറയുന്നത്.
കനൽക്കാറ്റ് ഇംഗ്ലീഷ് വിലാസം https://ml.wikipedia.org/wiki/Kanalkkattu_(film)
സത്യൻ അന്തിക്കാട് സംവിധാനം ചെയ്ത് 1991-ൽ പുറത്തിറങ്ങിയ  ഒരു മലയാ‍ളചലച്ചിത്രമാണ് കനൽക്കാറ്റ് .
മമ്മൂട്ടി ആണ് ഈ ചിത്രത്തിലെ നത്ത് നാരായണൻ എന്ന കേന്ദ്രകഥാപാത്രത്തെ അവതരിപ്പിച്ചിരിക്കുന്നത്.
അഭിനേതാക്കൾ അഭിനേതാവ് കഥാപാത്രം മമ്മൂട്ടി നത്ത് നാരായണൻ ഒടുവിൽ ഉണ്ണികൃഷ്ണൻ അയ്യപ്പൻ നായർ ജയറാം മാമുക്കോയ മൊയ്തീൻ മുരളി ഉർവശി ആശ ഇന്നസെന്റ് മോഹൻരാജ്‌ കെ.പി.എ.സി. ലളിത സംഗീതം
ഗാനരചന നിർവ്വഹിച്ചിരിക്കുന്നത് കൈതപ്രം , സംഗീതസംവിധാനം നിർവ്വഹിച്ചിരിക്കുന്നത് ജോൺസൺ .
"ചെത്തിക്കിണുങ്ങി" കെ.ജെ. യേശുദാസ് 2.
"സാന്ത്വനം" കെ.ജെ. യേശുദാസ് അവലംബം പുറത്തേക്കുള്ള കണ്ണികൾ കനൽക്കാറ്റ് ഇന്റർനെറ്റ് മൂവി ഡാറ്റാബേസിൽ കനൽക്കാറ്റ് – മലയാളസംഗീതം.
കനൽവാലൻ ചതുപ്പൻ ഇംഗ്ലീഷ് വിലാസം https://ml.wikipedia.org/wiki/Ceriagrion_cerinorubellum
Orange Tailed Marsh Dart കനൽവാലൻ ചതുപ്പൻ  തുമ്പി(Ceriagrion cerinorubellum) Orange  tailed Marsh Dart,Ceriagrion cerinorubellum കനൽ വാലൻ ചതുപ്പൻ,പാലക്കാട് ജില്ലയിൽ കൂറ്റനാട് നിന്നും
തടാകക്കരകളിലും, കുളങ്ങൾക്ക് സമീപവും, വൃക്ഷങ്ങൾ ഇടതൂർന്നു വളരുന്ന സ്ഥലങ്ങളിലും കാണപ്പെടുന്ന നിലത്തൻ കുടുംബത്തിൽ ഉള്ള ഒരിനം വർണ്ണ ശോഭയുള്ള സൂചിത്തുമ്പിയാണ് കനൽവാലൻ ചതുപ്പൻ - Orange - tailed Marsh Dart ( ശാസ്ത്രീയനാമം : Ceriagrion cerinorubellum ) .
ഏഷ്യയിൽ ബംഗ്ലാദേശ് , ചൈന , ഇന്തോനേഷ്യ , ഇന്ത്യ , ശ്രീലങ്ക , മ്യാന്മാർ , മലേഷ്യ , ഫിലിപ്പീൻസ് , സിംഗപ്പൂർ , തായ്‌ലൻഡ് , വിയറ്റ്നാം എന്നീ രാജ്യങ്ങൾ ഇവയുടെ ആവാസകേന്ദ്രങ്ങളാണ് .
കാലുകൾ മഞ്ഞ നിറത്തിലോ മഞ്ഞ കലർന്ന തവിട്ടു നിറത്തിലോ കാണപ്പെടുന്ന ഇവയുടെ കണ്ണുകളും ഉരസ്സും പച്ച നിറത്തിൽ കാണപ്പെടുന്നു.
വാലിലെ മിക്ക ഖണ്ഡങ്ങളും കറുപ്പു കലർന്ന നിറമാണെങ്കിലും വാലിന്റെ ആരംഭവും അവസാനവും ചുവപ്പു നിറമാണ്.
ഇവയുടെ ചിറകുകൾ സുതാര്യ​മാണ്.
പുല്ലുകൾക്കും കുറ്റിച്ചെടികൾക്കും ഇടയിലായി കാണപ്പെടുന്ന ഇവയുടെ പ്രധാന ഭക്ഷണം കൊതുകുകളും ചെറു ഷഡ്പദങ്ങളുമാണ് .
ചിത്രശാല ബീജ സ്ഥലംമാറ്റൽ ഇണചേരുന്നു മുട്ടയിടുന്നു ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ കനൽവാലൻ ചതുപ്പൻ എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
കനൽവാലൻ ചതുപ്പൻ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
കപട കൊലയാളിത്തിമിംഗലം ഇംഗ്ലീഷ് വിലാസം https://ml.wikipedia.org/wiki/False_killer_whale
പേര് സൂചിപ്പിക്കുന്ന പോലെ കൊലയാളിത്തിമിംഗത്തോട് സാദൃശ്യമുള്ളവയെങ്കിലും, വ്യത്യസ്ത വിഭാഗമാണു് കപട കൊലയാളിത്തിമിംഗിലം ( ശാസ്ത്രീയനാമം : Pseudorca crassidens ) .
ഡോൾഫിൻ കുടുംബത്തിൽ വലിപ്പത്തിൽ മൂന്നാം സ്ഥാനമാണിവയ്ക്ക്.
വലിയ വട്ടത്തലയും മുതുകിലെ ചെറിയ ചിറകും കറുത്ത ശരീരവുമാണ് ഇവയുടെ പ്രത്യേകത.
ആറ് മീറ്റർ നീളവും 1500 കിലോ തൂക്കവുമുണ്ടാവും.
പെൺ തിമിംഗിലത്തിനു 5.1 m നീളമുണ്ട് .
ചെറുകൂട്ടങ്ങളായാണ് സഞ്ചരിക്കുക.
എങ്കിലും അപൂർവ്വമായി നൂറിലധികമുള്ള സംഘങ്ങളായും കാണാറുണ്ട്.
വലിയ മത്സ്യങ്ങളും കൂന്തലുകളുമാണ് പ്രധാനഭക്ഷണം.
മത്സ്യവലകളിൽനിന്ന് മത്സ്യങ്ങൾ മോഷ്ടിക്കുന്നതിനാൽ മുക്കുവരുടെ പ്രധാന ശത്രുവാണ്.
മെലിഞ്ഞു നീളമുള്ള ശരീരമാണ് ഇവയുടെത്.
ശരീരത്തിനെ അപേക്ഷിച്ച് പരന്ന തല ചെറുതാണ്.
മേൽ താടിയെല്ലിന്റെ പിന്നിലായ്  ആണ് കീഴ് താടിയുടെ അറ്റം സ്ഥിതി ചെയ്യുന്നത്.
മുകൾ ഭാഗത്തെ തുഴ ഉയരം കൂടിയതാണ്, മാത്രമല്ല അറ്റം ഉരുണ്ടിട്ടും  ചിലപ്പോൾ കൂർത്തും കാണപ്പെടുന്നു.
അതുകൊണ്ട് തന്നെ വെള്ളരിക്കയുടെ ആകൃതിയാണെന്ന് പറയുന്നു.
തുഴകൾ ചെറുതും കൂർത്തതും ആണ്, കൂടാതെ മധ്യഭാഗത്ത്‌ അടുത്തായി ഉള്ള ഭാഗം കുറച്ചു ഉയർന്നു കാണപ്പെടുന്നു.
ഇത് ഇവരുടെ സവിശേഷതയായ് കാണുന്നു.
ശരീരം മുഴുവൻ കറുത്ത നിറത്തിലാണ്.
തുഴകൾക്ക് ഇടയിലായ്‌ നെഞ്ചിന്റെ ഭാഗത്ത്‌ ചേരയ ചാരനിറം കാണുന്നു.
തലയുടെ വശങ്ങളിൽ ഇളം ചാര നിറം ഉണ്ട്.
8 മുതൽ 11 ജോഡി വരെ പല്ലുകൾ കാണുന്നു.
സാധാരണയായ് കരയ്ക്ക് അടുത്ത് കാണാൻ സാധിക്കില്ല.
ഇവയെ ഇന്ത്യ, പാകിസ്താൻ, ഗൾഫ്‌ ഓഫ് ഒമാൻ , അറേബ്യൻ ഗൾഫ്‌ , ആഫ്രിക്ക എന്നിവിടങ്ങളിൽ കണ്ടിട്ടുണ്ട്.
ഇവ ഉച്ചത്തിലുള്ള ശബ്ദങ്ങൾ ഉണ്ടാക്കുന്നതിനാൽ ഇവയെ 200m  അകലെ നിന്ന് വരെ കണ്ടെത്താൻ കഴിയും.
ഭീക്ഷണി
പല്ലിനു വേണ്ടി വ്യപകമായ് വേട്ടയാടുന്നു അവലംബം
കപട കൊലയാളിത്തിമിംഗിലം, ജപ്പാനിലെ ഇനോഷിമ അക്വേറിയത്തിൽ നിന്നും ഇതുകൂടി കാണുക കൊലയാളിത്തിമിംഗിലം തിമിംഗിലം ഡോൾഫിൻ കേരളത്തിലെ സസ്തനികൾ അവലംബം പുറത്തേക്കുള്ള കണ്ണികൾ Wikimedia Commons has media related to Pseudorca crassidens .
വിക്കിസ്പീഷിസിൽ Pseudorca crassidens എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ഒ. അബ്ദുറഹ്മാൻ ഇംഗ്ലീഷ് വിലാസം https://ml.wikipedia.org/wiki/O.
_Abdurahman
പത്രപ്രവർത്തകൻ , പ്രഭാഷകൻ, മതപണ്ഡിതൻ , വിദ്യാഭ്യാസ പ്രവർത്തകൻ, രാഷ്ട്രീയ നിരീക്ഷകൻ എന്നീ നിലകളിൽ അറിയപ്പെടുന്ന ഒരു വ്യക്തിയാണ് ഒ. അബ്ദുറഹ്‌മാൻ .
ഇപ്പോൾ മാധ്യമം ഗ്രൂപ്പ് എഡിറ്ററായി സേവനമനുഷ്ഠിക്കുന്നു.
1944 ഒക്ടോബർ 27-ന് കോഴിക്കോട് ജില്ലയിലെ ചേന്ദമംഗലൂരിൽ ജനനം.
പിതാവ്: ഒടുങ്ങാട്ട് മോയിൻ മുസ്‌ലിയാർ.
മാതാവ്: ഫാത്വിമ.
പ്രാഥമിക വിദ്യാഭ്യാസം ചേന്ദംഗലൂർ ഗവണ്മെന്റ് മാപ്പിള സ്കൂൾ, ശാന്തപുരം എന്നിവിടങ്ങളിൽ.
1960-64 വരെ ചേന്ദമംഗലൂർ ഇസ്‌ലാഹിയ കോളേജിലും 1964 മുതൽ പ്രബോധനം പത്രാധിപരായും സേവനമനുഷ്ടിച്ചു.
1972-74 വരെ ഖത്തർ അൽ മഅ്ഹദുദ്ദീനിയിലും ഉപരിപഠനം.
ഖത്തറിലെ പഠനാനന്തരം ദോഹ ഇന്ത്യൻ എംബസിയിലും ഖത്തർ മതകാര്യ വകുപ്പിലും പ്രവർത്തിച്ചു.
ചേന്ദമംഗലൂർ ഇസ്‌ലാഹിയ കോളേജിന്റെ പ്രിൻസിപ്പലായും സേവനമനുഷ്ഠിച്ചിട്ടുണ്ട് .
1987-ൽ മാധ്യമം ദിനപത്രം ആരംഭിച്ചതോടെ പത്രപ്രവർത്തന മേഖലയിലേക്ക് തന്നെ തിരിച്ചുവന്ന അദ്ദേഹം ഇപ്പോൾ മാധ്യമം ഗ്രൂപ്പിന്റെ (ദിനപത്രം, ആഴ്ച്ചപ്പതിപ്പ്, മീഡിയവൺ ടി.വി) പത്രാധിപരാണ് .
മതവിദ്യാഭ്യാസരംഗം കാര്യക്ഷമവും കാലോചിതവുമാക്കുന്നതിനുള്ള സാധ്യതകൾ പഠിക്കാൻ ഈജിപ്തിലെ 'അൽ-അസ്ഹർ' ഉൾപ്പെടെ നിരവധി സർവകലാശാലകൾ സന്ദർശിച്ചു.
മജ്‌ലിസുത്തഅ്‌ലീമുൽ ഇസ്‌ലാമി കേരളയുടെ വൈസ് ചെയർമാൻ, റോഷ്നി പ്രിന്റിംഗ് കമ്പനി മാനേജിംഗ് ഡയറക്ടർ, ചേന്ദമംഗല്ലൂർ ഇസ്‌ലാഹിയ അസോസിയേറ്റ് സെക്രട്ടറി, കൊടിയത്തൂർ അൽ-ഇസ്‌ലാഹ് ഓർഫനേജ് ഡയറക്ടർ, ഐഡിയൽ പബ്ളിക്കേഷൻ ട്രസ്റ്റ് അംഗം, പ്രബോധനം എഡിറ്റോറിയൽ ബോർഡ് ഉപദേശക സമിതിയംഗം, ഐ.പി.എച്ച് ഡയരക്ടർ ബോർഡംഗം, കോഴിക്കോട് സർവകലാശാലയുടെ ഡിപ്പാർട്ട്മെന്റ് ഓഫ് ജേർണലിസം ബോർഡ് ഓഫ് സ്റ്റഡീസ് അംഗം, കേരള പ്രസ് അക്കാദമി ജനറൽ കൗൺസിൽ അംഗം എന്നീ സ്ഥാനങ്ങളും വഹിക്കുന്നു.
പത്രപ്രവർത്തകൻ, പ്രഭാഷകൻ
മത-രാഷ്ട്രീയ-സാമുഹ്യ വേദികളിൽ പൊതുതാത്പര്യമുള്ള നിരവധി പ്രഭാഷണങ്ങൾ നടത്തിയിട്ടുണ്ട് അബ്ദുറഹ്‌മാൻ ‍.
1964-72 വരെ പ്രബോധനം വാരികയുടെ പത്രാധിപരായിരുന്നു .
ഇപ്പോൾ മാധ്യമത്തിന്റെ പത്രാധിപരാണ്‌..
ആനുകാലികങ്ങളിൽ വിവിധ വിഷയങ്ങളെ കുറിച്ച് എഴുതാറുണ്ട്.
എ.ആർ. എന്ന് ചുരുക്കപ്പേരിലാണ്‌ പലപ്പോഴും എഴുതാറുള്ളത്.
ഏതാനും ഗ്രന്ഥങ്ങളും അദ്ദേഹത്തിന്റേതായി ഉണ്ട്.
പൊതു പ്രഭാഷണരംഗത്തും സാംസ്കാരിക വേദികളിലും ചാനൽ ചർച്ചകളിലും ഒ. അബ്ദുറഹ്‌മാൻ സജീവമാണ്.
വിദ്യാഭ്യാസ സാമുഹിക രംഗത്ത്
കേരള സർക്കാറിന്റെ അറബിക് ടെക്സ്റ്റ് ബുക്ക് എക്സ്പെർട്ട് കമ്മിറ്റി അംഗം .
ഏഴാംതരം സാമൂഹിക പാഠപുസ്തകം വിവാദമായതിനെ തുടർന്ന്  സർക്കാർ നിയോഗിച്ച ഡോ.കെ.എൻ പണിക്കരുടെ നേതൃത്വത്തിലുള്ള പതിനഞ്ചംഗ പാഠ്യപദ്ധതി വിദഗ്ദ്ധ സമിതി അംഗം എന്നീ നിലകളിൽ സേവനമനുഷ്ഠിച്ചു.
നിലവിൽ ചേന്ദംഗലൂർ ഹൈസ്കൂളിന്റെ മാനേജരാണ് ‌.
കേരളത്തിലെ ജമാഅത്തെ ഇസ്‌ലാമിയുടെ വേദികളിലും പ്രസിദ്ധീകരണങ്ങളിലും സജീവ സാന്നിദ്ധ്യമാണ്‌ ഇദ്ദേഹം.
സംഘടനക്കെതിരെ വരുന്ന വിമർശനങ്ങളെ ആശയപരമായും ബൗദ്ധിക തലത്തിലും പ്രതിരോധിക്കുന്നതിൽ പങ്കുവഹിക്കുന്നു.
ഫോറം ഫോർ ഡമോക്രസി ആൻഡ് കമ്മ്യൂണൽ അമിറ്റിയുടെ (FDCA) കേരള ചാപ്റ്റർ സെക്രട്ടറിയായിട്ടുണ്ട്.
ഓൾ ഇന്ത്യ കോൺഫെഡറേഷൻ ഓഫ് എസ്.സി എസ്.ടി ഓർഗനൈസേഷൻെറ അംബേദ്കർ നാഷനൽ എക്സലൻസ് പുരസ്കാരം ഒ. അബ്ദുറഹ്മാന് ലഭിച്ചു.
അച്ചടി മാധ്യമരംഗത്ത് അതുല്യ സംഭാവനകൾ നൽകിയ വ്യക്തിക്കുള്ള അവാർഡ് മാധ്യമം-മീഡിയ വൺ ഗ്രൂപ് എഡിറ്റർ ഒ. അബ്ദുറഹ്മാന് ലഭിച്ചത്.
2014 ജൂൺ 17ന്  ഗവർണർ ഷീല ദീക്ഷിത് പുരസ്കാരം‍ വിതരണം ചെയ്തു.
ഭാര്യ പുതിയോട്ടിൽ ആയിഷ.
മൂന്ന് പെൺ‌മക്കളുൾപ്പെടെ അഞ്ചു മക്കൾ.
പത്രപ്രവർത്തകനും കോളമിസ്റ്റുമായ ഒ.അബ്ദുല്ല അബ്ദുറഹ്മാന്റെ ജ്യേഷ്ഠസഹോദരനാണ്‌.
ഗ്രന്ഥങ്ങൾ യുക്തിവാദികളും ഇസ്ലാമും മുസ്ലിം സ്ത്രീകളുടെ പള്ളിപ്രവേശം ശരീഅത്തും ഏക സിവിൽകോഡും ഖബ്റാരാധന മതരാഷ്ട്രവാദം ഇസ്ലാം, ഇസ്ലാമിക പ്രസ്ഥാനം:ചോദ്യങ്ങൾക്ക് മറുപടി.
അനുഭവങ്ങൾ, അനുസ്മരണങ്ങൾ ഖുർആൻ സന്ദേശസാരം അവലംബം പുറം കണ്ണി അബ്ദുറഹ്മാനുമായി താഹ മാടായി നടത്തിയ ദീർഘ അഭിമുഖം-"മാധ്യമ വിചാരണ"-പച്ചക്കുതിര മാസിക ഫെബ്രുവരി 2012 Archived 2016-03-06 at the Wayback Machine . 'മറുനാടൻ മലയാളി'യിൽ സുനിതാദേവദാസുമായി നടത്തിയ അഭിമുഖം ചോക്ലേറ്റും പന്നിക്കൊഴുപ്പും-മാതൃഭൂമി വാരിക ഏപ്രിൽ 5-11,2009
ഒ. പനീർശെൽവം ഇംഗ്ലീഷ് വിലാസം https://ml.wikipedia.org/wiki/O.
_Panneerselvam
ഒ. പനീർശെൽവം' ( തമിഴ് : ஓ. பன்னீர்செல்வம் ).
കാരിയർ
തേനി ജില്ലയിലെ പെരിയകുളത്തു മുനിസിപ്പൽ ചെയർമാനായിരിക്കെ 1996ൽ തലൈവിയുടെ ശ്രദ്ധയിൽപ്പെട്ടതാണ് ഒപിഎസ് എന്ന് അറിയപ്പെടുന്ന ഒ. പനീർശെൽവത്തിൻറെ തലയിലെഴുത്ത് തിരുത്തിയത്.
പാർട്ടിക്കു വേരോട്ടമുണ്ടാക്കിയ നേതാവിനെ 2001ൽ പെരിയകുളത്തു നിന്നു നിയമസഭയിലേക്കു നിർത്തി ജയിപ്പിച്ചു ജയ.
ആദ്യ ഊഴത്തിൽ പൊതുമരാമത്തു മന്ത്രിയായതും മാസങ്ങൾക്കകം മുഖ്യമന്ത്രിയായതുമൊക്കെ ചരിത്രം.
വനവാസത്തിനുപോയ ശ്രീരാമൻറെ പാദുകം വച്ചു ഭരിച്ച ഭരതനെപ്പോലെയാണ് 2001ൽ ജയലളിത കാരാഗൃഹവാസത്തിലായപ്പോൾ ശെൽവം ഭരിച്ചത്.
ജയ ഇരുന്ന മുഖ്യമന്ത്രിക്കസേര പൂജിക്കാൻ മാത്രമുള്ളതായിരുന്നു വിശ്വസ്ത ദാസന്.
മറ്റൊരു കസേര കൊണ്ടുവന്ന് അതിലിരുന്നു.
താമസം പോയസ് ഗാർഡൻ ഔട്ട്ഹൗസിൽ.
സെൽവി ഉച്ചത്തിൽ വിളിച്ചാൽ കേൾക്കാവുന്ന ദൂരത്തിലിരുന്ന്, എന്തിനുമേതിനും സെൽവിയുടെ ഉപദേശ നിർദേശങ്ങൾ സ്വീകരിച്ചു ശെൽവം ഭരിച്ചു.
കേസിൻറെ നൂലാമാല നീങ്ങി ജയലളിത തിരിച്ച് വന്നപ്പോൾ സന്തോഷത്തോടെ സ്ഥാനമൊഴിഞ്ഞു.
ജയയുടെ മന്ത്രിസഭയിൽ അംഗമായിരിക്കാൻ ഒരു മടിയുമുണ്ടായില്ല.
കാണുമ്പോഴൊക്കെ അദ്ദേഹം ജയലളിതയുടെ കാൽതൊട്ടുവണങ്ങുമായിരുന്നു.
2006-2011 കാലത്ത് ജയയുടെ അഭാവത്തിൽ പ്രതിപക്ഷ നേതാവായ ശെൽവം ജയ വീണ്ടും അധികാരത്തിലെത്തിയപ്പോൾ ധനകാര്യമാണു ലഭിച്ചത്.
2014 സെപ്റ്റംബറിൽ മുഖ്യമന്ത്രിയായിരുന്ന ജയലളിത അഴിമതി നിരോധന നിയമ പ്രകാരം ജയിലിൽ പോയതിനാൽ ഭരണകക്ഷി അംഗങ്ങൾ സർക്കാറിനെ നയിക്കാൻ പനീർശെൽവത്തിനെ തിരഞ്ഞെടുക്കുകയായിരുന്നു.
2014 സെപ്റ്റംബർ 29 -ന് ഇദ്ദേഹം തമിഴ് നാടിന്റെ മുഖ്യമന്ത്രിയായി സത്യപ്രതിജ്ഞ ചെയ്ത് അധികാരമേറ്റു.
ഇതിനു മുൻപും ജയലളിതയുടെ ജയിൽവാസ സമയത്ത് ആറു മാസം മുഖ്യമന്ത്രിയായിരുന്നു.
2001 -ലാണ് ആദ്യമായി ഇദ്ദേഹം തമിഴ്നാട് മുഖ്യമന്ത്രിയാകുന്നത്.
അദ്ദേഹം നിർദ്ദേശിച്ചത് മാസത്തിനു ശേഷം ജയലളിതയ്ക്കായി സ്ഥാനമൊഴിഞ്ഞിരുന്നു.
ജയലളിതയുടെ മരണത്തിനുശേഷം മുഖ്യമന്ത്രിസ്ഥാനം ഏറ്റെടുത്ത പനീർശെൽവം പാർട്ടി സമ്മർദത്തെ തുടർന്ന് 2017 ഫെബ്രുവരി അഞ്ചിന് രാജിവച്ചു.
ശശികലയെ മുഖ്യമന്ത്രി സ്ഥാനത്തേക്ക് ശുപാർശ ചെയ്യുകയും ചെയ്തു.
എന്നാൽ ചൊവ്വാഴ്ച രാത്രി വൈകി ശശികലയ്ക്കെതിരെ രൂക്ഷവിമർശനങ്ങളുമായി അദ്ദേഹം രംഗത്തെത്തി.
അണ്ണാ ഡിഎംകെയിൽ ആറു മാസത്തിലധികം വിഘടിച്ചുനിന്നശേഷം പനീർസെൽവം–പളനിസാമി വിഭാഗങ്ങൾ തമ്മിൽ ലയിച്ചു.
ഐൽസ എ വെൽച്ച്
യുകെയിലെ നോർവിച്ച് മെഡിക്കൽ സ്കൂളിലെ ( ഈസ്റ്റ് ആംഗ്ലിയ സർവകലാശാലയുടെ ഭാഗം) പോഷകാഹാര എപ്പിഡെമിയോളജി പ്രൊഫസറാണ് പ്രൊഫസർ ഐൽസ എ വെൽച്ച് (Professor Ailsa A. Welch).
അവരുടെ ഗവേഷണം ആരോഗ്യം , രോഗം , വാർദ്ധക്യം എന്നിവയിൽ മനുഷ്യന്റെ പോഷകാഹാരത്തിന്റെ സ്വാധീനത്തെ കേന്ദ്രീകരിച്ച് ഉള്ളതാണ്.
തോംസൺ റോയിട്ടേഴ്‌സിന്റെ ഹൈലി സിറ്റഡ് ഗവേഷകർ 2014 ൽ ശ്രദ്ധേയയായ ഒരു ശാസ്ത്രജ്ഞയായി അവരെ പട്ടികപ്പെടുത്തിയിട്ടുണ്ട്, ഏറ്റവും കൂടുതൽ ഉദ്ധരിക്കപ്പെട്ട 1% ശാസ്ത്രജ്ഞരിൽ ഒരാളായി അവളെ റാങ്ക് ചെയ്തു.
1977-ൽ, വെൽച്ച് പോഷകാഹാരത്തിൽ സയൻസ് ബിരുദം (BSc, Hons, 2.1) നേടി.
2005- ൽ അൾസ്റ്റർ സർവകലാശാലയിൽ നിന്ന് ഡോക്ടറേറ്റ് നേടി, 2009-ൽ ഉന്നത വിദ്യാഭ്യാസ പരിശീലനത്തിൽ ബിരുദാനന്തര ബിരുദം നേടി.
1993 ഒക്ടോബർ മുതൽ 2007 ഒക്ടോബർ വരെ 15 വർഷക്കാലം കേംബ്രിഡ്ജ് സർവകലാശാലയിലെ പബ്ലിക് ഹെൽത്ത് ആന്റ് പ്രൈമറി കെയർ ഡിപ്പാർട്ട്‌മെന്റിൽ സീനിയർ റിസർച്ച് ന്യൂട്രീഷ്യനിസ്റ്റ് അസോസിയേറ്റ് ആയിരുന്നു വെൽച്ച്, അവിടെ കാൻസർ പഠനത്തെക്കുറിച്ചുള്ള യൂറോപ്യൻ പ്രോസ്പെക്റ്റീവ് ഇൻവെസ്റ്റിഗേഷൻസിന്റെ ഗവേഷകയായിരുന്നു.
കേംബ്രിഡ്ജിൽ ആയിരിക്കുമ്പോൾ, റോയൽ സൊസൈറ്റി ഓഫ് കെമിസ്ട്രിയിലെ ഇൻഫർമേഷൻ സയന്റിസ്റ്റും എംആർസി ഹ്യൂമൻ ന്യൂട്രീഷൻ റിസർച്ച് ഇൻസ്റ്റിറ്റ്യൂട്ടിലെ റിസർച്ച് ന്യൂട്രീഷ്യനിസ്റ്റുമായിരുന്നു.
2007 ഒക്ടോബറിൽ, വെൽച്ച് ഈസ്റ്റ് ആംഗ്ലിയ സർവകലാശാലയിലെ നോർവിച്ച് മെഡിക്കൽ സ്‌കൂളിൽ ന്യൂട്രീഷ്യൻ എപ്പിഡെമിയോളജിയിൽ ഒരു റീഡർ ആയി.
അവിടെ അവരുടെ ഗവേഷണം ആരോഗ്യം , രോഗം , വാർദ്ധക്യം എന്നിവയിൽ, പ്രത്യേകിച്ച് മസ്കുലോസ്കലെറ്റൽ സിസ്റ്റത്തിലും പൊതുജനാരോഗ്യത്തിലും മനുഷ്യന്റെ പോഷകാഹാരത്തിന്റെ സ്വാധീനത്തെ കേന്ദ്രീകരിക്കുന്നു.
കൊഴുപ്പ് ഘടന , പോഷകാഹാര രീതികൾ, ആസിഡ്-ബേസ് ഹോമിയോസ്റ്റാസിസ് എന്നിവയുടെ പങ്ക്.
വെൽച്ച് ഒരു രജിസ്റ്റർ ചെയ്ത പബ്ലിക് ഹെൽത്ത് ന്യൂട്രീഷനിസ്റ്റാണ് , 1979 മുതൽ, ഒരു സ്റ്റേറ്റ് രജിസ്റ്റേർഡ് ഡയറ്റീഷ്യൻ (എസ്ആർഡി) ആണ് (നമ്പർ. ഡിടി 2305).
ഭക്ഷണ സർവേകളുമായി ബന്ധപ്പെട്ട് യുകെ സർക്കാരിനും അവർ ഉപദേശം നൽകിയിട്ടുണ്ട്.
വെൽച്ചിന് 190-ലധികം പിയർ അവലോകനം ചെയ്ത പ്രസിദ്ധീകരണങ്ങളുണ്ട്.
സമീപകാല ലേഖനങ്ങളിൽ ഇവ ഉൾപ്പെടുന്നു: 2015 ലെന്റ്ജെസ്, എംഎഎച്ച്, വെൽച്ച്, എഎ, കിയോഗ്, ആർഎച്ച്, ലുബെൻ, ആർഎൻ, ഖാവ്, കെ. എതിർവശങ്ങൾ ആകർഷിക്കുന്നില്ല: നോർഫോക്കിലെ കാൻസർ സംബന്ധിച്ച യൂറോപ്യൻ പ്രോസ്പെക്റ്റീവ് ഇൻവെസ്റ്റിഗേഷനിൽ ഡയറ്ററി സപ്ലിമെന്റ് ഉപയോഗത്തിനുള്ള ഉയർന്ന പങ്കാളിയുടെ കൺകോർഡൻസ് , പബ്ലിക് ഹെൽത്ത് ന്യൂട്രീഷൻ 18.
1060-1066.
2014 ലെന്റ്ജെസ്, എംഎഎച്ച്, മക്‌ടാഗാർട്ട്, എ., മുള്ളിഗൻ, എഎ, പവൽ, എൻഎ, പാരി-സ്മിത്ത്, ഡി., ലുബെൻ, ആർഎൻ, ഭാനിയാനി, എ., വെൽച്ച്, എ., ഖാവ്, കെ. 7 ഡി ഡയറ്റ് ഉപയോഗിച്ച് ഡയറ്ററി ഇൻടേക്ക് അളക്കൽ കാൻസർ-നോർഫോക്ക് പഠനത്തിലേക്കുള്ള യൂറോപ്യൻ പ്രോസ്‌പെക്റ്റീവ് ഇൻവെസ്റ്റിഗേഷനിൽ ബ്രിട്ടീഷ് പുരുഷന്മാരുടെയും സ്ത്രീകളുടെയും ഡയറിക്കുറിപ്പുകൾ , ദി ബ്രിട്ടീഷ് ജേണൽ ഓഫ് ന്യൂട്രീഷൻ 111.
പേജ്.
516–526.
2014 വെൽച്ച്, AA പ്രായവുമായി ബന്ധപ്പെട്ട അസ്ഥി പേശികളുടെ നഷ്ടത്തെക്കുറിച്ചുള്ള പോഷകാഹാര സ്വാധീനം , ന്യൂട്രീഷൻ സൊസൈറ്റിയുടെ നടപടിക്രമങ്ങൾ 73.
pp. 16-33.
2014 Welch, A., Macgregor, A., Minihane, A., Skinner, J., Valdes, AA, Spector, TD, Cassidy, A. ഡയറ്ററി ഫാറ്റ്, ഫാറ്റി ആസിഡ് പ്രൊഫൈൽ എന്നിവ പ്രായമായ സ്ത്രീകളിലെ സ്കെലിറ്റൽ മസിൽ മാസ്സിന്റെ സൂചികകളുമായി ബന്ധപ്പെട്ടിരിക്കുന്നു 18-79 വർഷം , ദ ജേർണൽ ഓഫ് ന്യൂട്രീഷൻ 144.
pp. 327–334.
2014 Cassidy, A., Jennings, A., Spector, TD, Welch, A., Macgregor, A. Anthocyanins, Flavones എന്നിവയുടെ ഇൻടേക്കുകൾ ഇൻസുലിൻ പ്രതിരോധത്തിന്റെയും സ്ത്രീകളിലെ വീക്കത്തിന്റെയും ബയോ മാർക്കറുകളുമായി ബന്ധപ്പെട്ടിരിക്കുന്നു , ദി ജേണൽ ഓഫ് ന്യൂട്രീഷൻ 144.
202-208.
അംഗത്വങ്ങൾ ഉന്നത വിദ്യാഭ്യാസ അക്കാദമി (2009 മുതൽ ഫെലോ ).
ബ്രിട്ടീഷ് ന്യൂട്രീഷൻ സൊസൈറ്റി.
ബ്രിട്ടീഷ് ഡയറ്ററ്റിക് അസോസിയേഷൻ .
അസ്സോസിയേഷൻ ഫോർ ദി സ്റ്റഡി ഓഫ്  ഒബീസിറ്റി.
പോഷകാഹാര അസോസിയേഷൻ.
അമേരിക്കൻ സൊസൈറ്റി ഫോർ ന്യൂട്രീഷൻ .
നോർഫോക്ക് ആൻഡ് സഫോക്ക് കോംപ്രിഹെൻസീവ് ലോക്കൽ റിസർച്ച് നെറ്റ്‌വർക്കിന്റെ മെറ്റബോളിക് ആൻഡ് എൻഡോക്രൈൻ ഗ്രൂപ്പിന്റെ സഹ-നേതാവ്.
നാഷണൽ ഓസ്റ്റിയോപൊറോസിസ് സൊസൈറ്റി (ശാസ്ത്രീയ ഉപദേശക സമിതി).
കൗൺസിൽ ഓഫ് ദി ന്യൂട്രീഷൻ സൊസൈറ്റി.
റഫറൻസുകൾ ബാഹ്യ ലിങ്കുകൾ യൂണിവേഴ്സിറ്റി ഓഫ് ഈസ്റ്റ് ആംഗ്ലിയ പ്രൊഫൈൽ
ഒ'ഹെയർ അന്താരാഷ്ട്ര വിമാനത്താവളം ഇംഗ്ലീഷ് വിലാസം https://ml.wikipedia.org/wiki/O%27Hare_International_Airport ഷിക്കാഗോ ഒ'ഹെയർ അന്താരാഷ്ട്ര വിമാനത്താവളം
ഒ'ഹെയർ അന്താരാഷ്ട്ര വിമാനത്താവളം അല്ലെങ്കിൽ ഒ’ഹെയർ ഷിക്കാഗോയുടെ കിഴക്കുപടിഞ്ഞാറൻ ഭാഗത്തുള്ള ഒരു അന്താരാഷ്ട്ര വിമാനത്താവളം ആണ്.
(IATA: ORD, ICAO: KORD, FAA LID: ORD), ഇത് ഒരു അന്തർദേശീയ വിമാനത്താവളമാണ്.
ഇവിടെ ശരാശരി, 42.5 സെക്കൻ‌റിൽ ഒരു വിമാനം എന്ന നിരക്കിനാണ് വിമാനം വന്നിറങ്ങുകയോ ഉയർന്നു പൊങ്ങുകയോ ചെയ്യുന്നത്.
അതിന്റെയർത്ഥം ഒരു മണിക്കുറിൽ 85 വിമാനങ്ങൾ വന്നിറങ്ങുകയോ ഉയർന്നു പൊങ്ങുകയോ ചെയ്യുന്നു എന്നാണ്.
പറക്കൽ ഒരു ദിവസത്തിൽ 2,036 വരും.
ആഴ്ചയിൽ 14,255.
മാസത്തിൽ 741,272.
വിമാന നിയന്ത്രണത്തിനുള്ള എല്ലാ അത്യാധുനിക സാങ്കേതിക വിദ്യകളും ഉപകരണങ്ങളും ഇവിടെയുണ്ട്.
ഒ. കോരൻ ഇംഗ്ലീഷ് വിലാസം https://ml.wikipedia.org/wiki/O.
_Koran
രണ്ടും മൂന്നും കേരള നിയമ സഭകളിലെ അംഗവും സോഷ്യലിസ്റ്റ് നേതാവുമായിരുന്നു ഒ. കോരൻ (1919 - 1981).
1952 - 56 കാലത്ത് മദ്രാസ് നിയമ സഭാംഗമായി തെരഞ്ഞെടുക്കപ്പെട്ടിരുന്നു.
മൂന്നാം കേരള നിയമസഭയിലെ അച്യുതമേനോൻ മന്ത്രിസഭയിൽ (1-11-1969 മുതൽ 1-8-1970 വരെ) കൃഷി-ജലസേചന വകുപ്പു മന്ത്രിയുമായിരുന്നു.
അദ്ധ്യാപകനായിരുന്ന ഒ. കോരൻ കർഷകരെ സംഘടിപ്പിച്ചാണ് പൊതു രംഗത്തെത്തിയത്.
മലബാർ കിസാൻ പഞ്ചായത്തിന്റെ വൈസ് പ്രസിഡന്റും മലബാർ ഹരിജൻ സമാജത്തിന്റെ പ്രസിഡന്റുമായിരുന്നു.
ഹരിജനോദ്ധാരണ പ്രവർത്തനങ്ങളിൽ സജീവമായിരുന്ന അദ്ദേഹം പി.എസ്.പി യുടെയും പിന്നീട് എസ്.എസ്.പി യുടെയും ജോയിന്റ് സെക്രട്ടറിയായിരുന്നു.
1960 ൽ നീലേശ്വരത്തു നിന്നും 1967 ൽ കുഴൽമന്ദത്തു നിന്നും എസ്.എസ്.പി സ്ഥാനാർത്ഥിയായി തെരഞ്ഞെടുക്കപ്പെട്ടു.
പിന്നീട് ജനതാ പാർട്ടിയിൽ ചേർന്ന അദ്ദേഹം അതിന്റെ സംസ്ഥാന കമ്മിറ്റി അംഗമായും അതിന്റെ കർഷക വിഭാഗമായ കർഷക ജനതയുടെ പ്രസി‍ഡന്റായും പ്രവർത്തിച്ചു.
ഒ. ചന്തുമേനോൻ ഇംഗ്ലീഷ് വിലാസം https://ml.wikipedia.org/wiki/O.
_Chandumenon
മലയാളത്തിലെ ആദ്യത്തെ ലക്ഷണ‌യുക്തമായ നോവൽ എന്ന് വിശേഷിപ്പിക്കുന്ന ഇന്ദുലേഖയുടെ കർത്താവാണ് ഒയ്യാരത്ത് ചന്തുമേനോൻ ‍.
ഒറ്റ നോവൽ കൊണ്ടുതന്നെ മലയാളസാഹിത്യചരിത്രത്തിൽ സമുന്നതസ്ഥാനം വഹിക്കുന്നു അദ്ദേഹം.
രണ്ടാമത്തെ നോവലായ ശാരദയും വായനക്കാരുടെയും നിരൂപകരുടെയും മുക്തകണ്ഠപ്രശംസയ്ക്ക് പാത്രമായി.
ചന്തുമേനോൻ ശാരദയുടെ ഒന്നാംഭാഗമേ എഴുതാൻ സാധിച്ചുള്ളൂ.
ജനനം, ബാല്യം, കൌമാരം
1847 ജനുവരി 9-ന് (1022 ധനു 22 അത്തം) പ്രമാണിത്വമുള്ള കുടുംബത്തിലാണ് ചന്തുമേനോൻ ജനിച്ചത്.
അച്ഛൻ ഉത്തരകേരളത്തിലെ കോട്ടയം താലൂക്കിൽ തലശ്ശേരി നഗരത്തിന് സമീപം പിണറായി അംശം കെളാലൂർ ദേശത്ത്, എടപ്പാടി ചന്തുനായർ.
അദ്ദേഹം ആദ്യം പോലീസ് ആമീനും പിന്നീട് പലയിടങ്ങളിലായി തഹസിൽദാരും ആയി ജോലിനോക്കി‍.
അമ്മ കൊടുങ്ങല്ലൂർ ചിറ്റെഴുത്ത് ഭവനത്തിലെ പാർവ്വതിയമ്മ.
രണ്ടു പെണ്മക്കളും മൂന്ന് ആണ്മക്കളും ഉള്ളതിൽ ഇളയതായിരുന്നു ചന്തുമേനോൻ.
ചന്തുനായർ  കുറുമ്പ്രനാട് താലൂക്കിൽ നടുവണ്ണൂരിൽ താമസിച്ച് അവിടത്തെ തഹസിൽദ്ദാരായി ജോലിനോക്കുന്ന കാലത്താണ് ചന്തുമേനോൻ ജനിക്കുന്നത്‍.
അവിടെനിന്ന് കോവിൽക്കണ്ടിയിലേക്ക് (ഇന്നത്തെ കൊയിലാണ്ടി ) ചന്തുനായർക്ക് സ്ഥലം‌മാറ്റം കിട്ടി.
അവിടെ കോതമംഗലം ക്ഷേത്രത്തിനടുത്തുള്ള വീട്ടിലായിരുന്നു ചന്തുമേനോന്റെ ബാല്യം.
വിദ്യാരംഭം കഴിഞ്ഞ് അദ്ദേഹം കോരൻ കുരിക്കൾ എന്ന നാട്ടെഴുത്തച്ഛന്റെ കീഴിൽ പഴയ സമ്പ്രദായത്തിൽ പഠിച്ചുവരെ കോട്ടയം താലൂക്കിലേക്ക്  ചന്തുനാ‍യർക്ക് മാറേണ്ടിവന്നു.
അങ്ങനെ തലശ്ശേരിയിൽ തിരുവങ്ങാട്ടെ ഒയ്യാരത്ത് വീട്ടിൽ താ‍മസമായി.
ആ വഴിക്കാണ് ഒയ്യാരത്ത് ചന്തുമേനോൻ എന്ന് പേര് സിദ്ധിക്കുന്നത്.
കുഞ്ഞമ്പുനമ്പ്യാ‍ർ എന്ന വിദ്വാന്റെ കീഴിൽ കാവ്യാലങ്കാദികൾ പഠിച്ച് സംസ്കൃതത്തിൽ സാമാന്യപാണ്ഠിത്യം നേടി.
കവിയായിരുന്ന നാരങ്ങോളി ചിറക്കൽ കുഞ്ഞിശങ്കരൻ നമ്പിയാരുമായി ബന്ധം അദ്ദേഹത്തെ സാഹിത്യരസികനാക്കി.
ചന്തുനായർക്ക് വീണ്ടും കോവിൽക്കണ്ടിക്ക് സ്ഥലം മാറ്റം ഉണ്ടായപ്പോൾ അവിടത്തെ ഒരു ഇംഗ്ലീഷ് സ്കൂളിൽ ചേർത്തുപഠിപ്പിച്ചു.
അക്കാലത്ത് സർക്കാർ ഉദ്യോഗസ്ഥർക്ക് ഹിന്ദി ആവശ്യമായിരുന്നതിനാൽ അതു പഠിപ്പിക്കാനും ഏർപ്പാടുചെയ്തു.
1857-ൽ 57-ആം വയസ്സിൽ പ്രമേഹരോഗത്താൽ ചന്തുനായർ മരിച്ചു.
മൂത്തജ്യേഷ്ഠനായ ശങ്കരമേനോനും ആ വർഷം മേടത്തിൽ തന്റെ 19-ആം വയസ്സിൽ വസൂരിബാധിച്ച് മരണമടഞ്ഞു‍.
അദ്ദേഹം സരസകവിയും ദ്വിഭാഷാപണ്ഡിതനുമായിരുന്നു.
ശങ്കരമേനോന്റെ മരണശേഷം കുടുംബം തിരികെ തലശ്ശേരിയിലേക്ക് മാറി.
ബാസൽ മിഷൻ നടത്തിയിരുന്ന തലശ്ശേരി പാർസി സ്കൂളിൽ ചന്തുമേനോൻ പഠിത്തം തുടർന്നു.
സ്കൂളിൽ പഠിച്ചുകൊണ്ടിരിക്കെ സ്വന്തം നിലയിൽ  പഠിച്ച് ഇംഗ്ലീഷിലും സംസ്കൃതത്തിലും പ്രാവീണ്യം നേടി.
അൺകവനന്റ് സിവിൽ സർവ്വീസ് പരീക്ഷയിൽ ഇംഗ്ലീഷിൽ ഉന്നതനിലയിൽ ജയിച്ച ചന്തുമേനോൻ മെട്രിക്കുലേഷനു ചേർന്നു‍.
തലശ്ശേരി സ്മാൾക്കാസ് കോടതിയിൽ ജഡ്ജി മി. ജെ.ആർ. ഷാർപ്പ് ചന്തുമേനോന്റെ കഴിവറിഞ്ഞ് അവിടത്തെ ആറാം ഗുമസ്തനായി നിയോഗിച്ചു.
1864-ൽ അങ്ങനെ ആദ്യമായി അദ്ദേഹം സർക്കാരുദ്യോഗത്തിലെത്തി.
പതിനേഴാമത്തെ വയസ്സിൽ കോടതി ഗുമസ്ഥനായി ഔദ്യോഗിക ജീവിതം തുടങ്ങി.